PATVIRTINTA

Trakų r. Lentvario Motiejaus Šimelionio

gimnazijos direktorės

2020 -08-31d.įsak. Nr. V- 120

Trakų r. Lentvario Motiejaus Šimelionio gimnazijos

Vidaus tvarkos pakeitimai

 Vadovaujantis LR sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rupjūčio 17 d. sprendimu Nr. V-1838 „Dėl pagrindinio ir vidurinio ugdymo organizavimo būtinų sąlygų, nuo 2020 m. rugsėjo 1 d. Lentvario Motiejaus Šimelionio gimnazijoje (toliau – gimnazijoje) numatomi tokie pakeitimai:

1. **Mokinių srautų gimnazijoje reguliavimas.**
	1. Mokiniai mokosi jiems skirtoje klasėje, išskyrus tam tikrus dalykus (tai informacinės technologijos, technologijos, chemija, dailė, fizinis ugdymas), kai reikia pereiti į kitą kabinetą/patalpą:
		1. 5-8 kl. mokiniai mokosi III aukšte,
		2. I-IV kl. mokiniai mokosi II aukšte,
		3. specialiųjų klasių mokiniai mokosi I aukšte.
	2. Mokiniai į gimnaziją patenka ir iš jos išeina per skirtingus išėjimus:
		1. per pagrindinį įėjimą A ( iš automobilių stovėjimo aikštelės) įeina ir išeina III aukšte besimokantys mokiniai (5-8 kl.),
		2. per įėjimą B ( iš gimnazijos kiemo) įeina ir išeina specialiųjų klasių mokiniai,
		3. per šoninį įėjimą C (iš pietinės pusės) įeina ir išeina mokiniai, besimokantys II aukšte (I-IV kl.).
	3. Gimnazijos viduje mokinių srautai reguliuojami rodyklėmis.
	4. Kiekvienam mokiniui yra priskirta rakinama spintelė, kurioje jis palieka lauko drabužius, asmeninius daiktus.
	5. Pamokų tvarkaraštis sudaromas pagal galimybes dvigubinant dalyko pamokas.
2. **Mokinių maitinimas.**
	1. Mokiniai valgo per ilgąsias (30 min.) pertraukas:
		1. 5-7 kl. mokiniai valgo per pirmą ilgąją pertrauką ( 9.30 - 10.00),
		2. 8-IV kl. mokiniai valgo per antrą ilgąją pertrauką ( 11.30 – 12.00).
3. **Mokinių ir mokytojų saugumas.**
	1. Mokiniams ir mokytojams draudžiama atvykti į gimnaziją pasireiškus karščiavimui ar ūminių viršutinių kvėpavimo takų ligų, kitų ligų požymiams.
	2. Kai tarp mokinių ir mokytojo neišlaikomas 2 metrų atstumas, mokytojai privalo dėvėti nosį ir burną dengiančias apsaugos priemones.
	3. Mokiniams klasėse kaukės rekomenduojamos, bet neprivalomos.
	4. Atvykstant bei išvykstant iš gimnazijos, išeinant į koridorius, keičiant patalpą mokiniai turi dėvėti nosį ir burną dengiančias apsaugos priemones.
	5. Įeidami į bendro naudojimo kabinetą/patalpą (informacinės technologijos, technologijos, chemija, dailė, fizinis ugdymas), mokiniai privalo dezinfekuotis rankas.
	6. Bendro naudojimo kabinete/patalpoje mokytojas kompiuterio klaviatūra naudojasi su vienkartinėmis pirštinėmis arba prieš naudojimą dezinfekuojasi rankas, baigęs darbą klasėje mokytojas dezinfekuoja savo darbo vietą (stalviršį).
	7. Klasės auklėtojas atsakingai organizuoja ir kontroliuoja mokinių budėjimą klasėje, I-IV kl. budintys mokiniai turi išvėdinti klasę per pertrauką, 5-8 kl. vėdinimą atlieka pamoką pravedęs mokytojas.
	8. Lauke bus suformuotos trys lauko klasės, esant geram orui pamokos galės vykti ir lauke.
	9. Mokinys, kuriam ugdymo proceso metu pasireikš karščiavimas ar ūminių viršutinių kvėpavimo takų ligų, kitų ligų požymiai, bus izoliuojamas, apie tai bus informuoti tėvai (globėjai).